Latviešu Nacionālisti

Politiskā partiju apvienība "Latviešu Nacionālisti" bija 2018. gada 27. jūlijā izveidota politisko partiju apvienība, kas radās, apvienojoties "Latvijas Atdzimšanas partijai", partijai "Tēvzemes mantojums" un vairākām sabiedriskām organizācijām. Apvienība noteica, ka tās mērķis ir "Latviešu tautas nacionālo, ekonomisko, sociālo, kultūras un citu vitālo interešu aizstāvība."

"Latviešu Nacionālistu" valdē bija Alfrēds Buls, Kārlis Krūmiņš, Roberts Purnis, Andris Rubins un Silvestrs Rubins. Pēc Rubina teiktā intervijā Latvijas Radio, apvienībā darbojās arī likvidēto partiju/politisko organizāciju "Māras zeme" un "Mūsu zeme" pārstāvji.

2020. gada janvārī apvienības vadītājs Andris Rubins paziņoja, ka apvienība tiks likvidēta, lai nākotnē "veidotu lielāku partiju apvienību". Paziņojums par likvidācijas procesa uzsākšanu tika publicēts Latvijas Vēstnesī  6. janvārī.

 Dalība Saeimas vēlēšanās 
 Gads Vēlēšanas Rezultāti (%) Deputāti (no 100) Piezīmes 2018. 13. Saeimas vēlēšanas 0,5  -

 Atsauces 

 Ārējās saites 
 Oficiālā mājaslapa

Kategorija:Latvijas politiskās partijas
Kategorija:Bijušās latviešu nacionālistiskās partijas
Kategorija:Bijušās partijas